Avertizare pentru români. Ţara în care poţi să călătoreşti doar cu un test Covid negativ.
Ministerul Afacerilor Externe avertizează cetăţenii români care vor să călătorească în Belgia. Trebuie prezentat rezultatul negativ al unui test PCR, făcut cu cel mult 48 de ore înainte. Aceleaşi persoane trebuie să completeze şi un formular online, înainte de a ajunge în ţară.
Toate persoanele care nu au reședință în Belgia trebuie să prezinte, la sosirea dintr-o zonă roșie, în care este inclusă și România, rezultatul negativ al unui test molecular tip PCR pentru infecția cu virusul SARS-CoV-2, făcut cu cel mult 48 de ore înainte, anunță MAE."Ministerul Afacerilor Externe precizează că autoritățile belgiene au revizuit condițiile de acces pentru persoanele care se deplasează în acest stat dintr-o zonă roșie, cu aplicarea acestora începând din data de 25 decembrie 2020. Astfel, începând cu această dată, toate persoanele care nu au reședință în Belgia trebuie să prezinte, la sosirea dintr-o zonă roșie, în care este inclusă și România, rezultatul negativ al unui test molecular tip PCR pentru infecția cu virusul SARS-CoV-2, efectuat cu cel mult 48 de ore înaintea sosirii pe teritoriul belgian", transmite MAE.Potrivit sursei citate, toate persoanele care intră în Regatul Belgiei sunt obligate să completeze, cu cel mult 48 de ore anterior intrării pe teritoriul belgian, formularul Passenger Locator Form, care poate fi accesat online la: https://travel.info-coronavirus.be/fr/public-health-passenger-locator-form."Persoanele care călătoresc pe alte rute decât aeriană sau navală și care rămân pe teritoriul Belgiei pentru maximum 48 de ore (inclusiv în scopul tranzitului), precum și persoanele a căror călătorie în afara Regatului Belgiei nu depășește 48 de ore sunt exceptate de la măsura completării formularului. În funcție de răspunsurile la chestionarul de autoevaluare, atașat formularului Passenger Locator Form, la sosirea pe teritoriul belgian, călătorii pot primi un mesaj SMS prin care sunt informați cu privire la obligativitatea carantinării (pentru o perioadă de 7 zile) și a testării după respectarea celor 7 zile de carantină. Dacă testul este pozitiv, persoanele respective se vor auto-izola pentru 7 zile", precizează MAE.